ગયા વર્ષે ડિસેમ્બરમાં પેશાવરમાં અાતંકી હુમલા બાદથી પાકિસ્તાનમાં ફાંસીની સજા પર લગાવાયેલો પ્રતિબંધ હટાવાયો હતો. ફાંસીની સજા મેળવેલા કેદીઅોની યાદીમાં બાસીતનું નામ પણ સામેલ છે, પરંતુ હવે તેને ફાંસી અાપવાની યોજનાને લઈને માનવ અધિકાર સંગઠનોઅે સવાલ ઉઠાવવાના શરૂ કરી દીધા છે. જો બાસીતને ફાંસી અપાશે તો તે પાકિસ્તાનના કાયદાની પણ વિરુદ્ધ હશે. અા કાયદા મુજબ કોઈ પણ કેદીને ત્યારે જ ફાંસી અાપી શકાય જ્યારે તે ખુદ પોતાના પગ પર ઊભા રહેવામાં સક્ષમ હોય.